Informácia o výsledkoch kontroly zákazu predaja tabakových výrobkov osobám mladším ako 18 rokov

Za účelom kontroly dodržiavania ustanovení zákona č. 377/2004 Z.  z. o ochrane nefajčiarov v platnom znení (ďalej len zákon o ochrane nefajčiarov), so zameraním na kontrolu dodržiavania § 6 - zákazu predaja tabakových výrobkov a výrobkov, ktoré sú určené na fajčenie a neobsahujú tabak osobám mladším ako 18 rokov, bola inšpektormi Slovenskej obchodnej inšpekcie (ďalej len SOI) v období od 15. júla – 15. septembra 2013 na celom území Slovenskej republiky (ďalej len SR) vykonaná kontrolná akcia.

Objektmi kontroly boli prevádzkové jednotky (ďalej len PJ) obchodných reťazcov a malé PJ živnostníkov a drobných predávajúcich, ako sú trafiky s možnosťou vstupu, stánky s predajom z exteriéru, čerpacie stanice, malé predajne potravín, prevádzky verejného stravovania a iné (ďalej len malé PJ). 

Na kontrolnej akcii sa v pozíciách figurantov aktívne zúčastnili vybrané osoby mladšie ako 18 rokov vo dvoch vekových kategóriách: v kategórii 11-15 rokov (maloletí) a kategórii 16-17 rokov (mladiství), ktorí sa na kontrolnej akcii podieľali vykonaním kontrolného nákupu, do ktorého požadovali tabakové výrobky.

Výsledky kontroly

Kontrola bola vykonaná celkom v  670 PJ, z toho v 167 PJ obchodných reťazcov a v 503 malých PJ.

Z vykonaných 670 kontrolných nákupov (ďalej len KN), do ktorých boli osobami mladšími ako 18 rokov požadované tabakové výrobky, boli tieto odpredané v 280 prípadoch, čo predstavuje 41,8 %  (pre porovnanie pri kontrolnej akcii v r. 2009 to bolo 55,2 %).
Z 280 prípadov boli tabakové výrobky osobe mladšej ako 18 rokov odpredané v 52 PJ obchodných reťazcov a v 228 malých PJ.

Z počtu 280 prípadov protizákonne odpredaných tabakových výrobkov sa:
-	v 100 prípadoch (35,7 %), jednalo o  odpredaj tabakového výrobku maloletému vo vekovej kategórii 11-15 rokov  
-	v 180 prípadoch (64,3 %) jednalo o odpredaj tabakového výrobku mladistvému vo vekovej kategórii 16-17 rokov.

Na vykonaný KN nebol vydaný doklad v 53 prípadoch (32 v stánkoch PNS a tabaku, 6 v malých predajniach potravín, 14 v prevádzkach verejného stravovania a 1 v obchodnom reťazci).

Z vykonaných 670 kontrol bolo 13 kontrol vykonaných na podnety spotrebiteľov, z ktorých 3 boli opodstatnené, kedy boli tabakové výrobky odpredané osobe mladšej ako 18 rokov. V ostatných 10 prípadoch bol predaj tabakového výrobku osobe mladšej ako 18 rokov odopretý.

Príklady porušenia zákona o ochrane nefajčiarov predajom tabakových výrobkov osobám mladším ako 18 rokov podľa jednotlivých predávajúcich:

-	v PJ obchodného reťazca Lidl z 19 vykonaných kontrol boli v 5 prípadoch (čo je 26,3 %) osobe mladšej ako 18 rokov odpredané cigarety, z toho v 1 prípade maloletému (11-15 rokov) a v 4 prípadoch mladistvému (15-16 rokov);

-	v PJ obchodného reťazca Kaufland zo 14 vykonaných kontrol boli v 2 prípadoch (čo je 14,3 %) osobe mladšej ako 18 rokov odpredané cigarety, z toho v 1 prípade maloletému (11-15 rokov) a v 1 prípade mladistvému (15-16 rokov);

-	v PJ obchodného reťazca Billa z 25 vykonaných kontrol boli cigarety odpredané osobe mladšej ako 18 rokov v 8 (čo je 32 %) prípadoch, z toho v 3 prípadoch maloletému (11-15 rokov) a v 5 prípadoch mladistvému (16-17 rokov);

-	v PJ obchodného reťazca CAREFOUR z 2 vykonaných kontrol boli v obidvoch prípadoch (čo je 100 %) odpredané tabakové výrobky osobe mladšej ako 18 rokov, pričom v oboch prípadoch mladistvému (16-17 rokov); 

-	v PJ obchodného reťazca Tesco z 21 vykonaných kontrol boli v 8 prípadoch (čo je 38 %) osobe mladšej ako 18 rokov odpredané cigarety, z toho v 2 prípadoch maloletému (11-15 rokov) a v 6 prípadoch mladistvému (15-16 rokov);

-	v PJ obchodného reťazca COOP zo 42 vykonaných kontrol boli v 13 prípadoch (čo je 30,9 %) odpredané tabakové výrobky osobe mladšej ako 18 rokov, pričom v 3 prípadoch maloletému (11-15 rokov) a v 10 prípadoch mladistvému (16-17 rokov); v 1 prípade nebol vydaný doklad o kúpe;

-	v PJ obchodného reťazca Hypernova zo 6 vykonaných kontrol neboli ani v jednom prípade odpredané cigarety osobe mladšej ako 18 rokov;

-	v PJ obchodného reťazca Bala z 3 vykonaných kontrol boli v 1 prípade (čo je 33,3 %) odpredané cigarety osobe mladšej ako 18 rokov, pričom sa jednalo o predaj maloletému (11-15 rokov);

-	v PJ obchodného reťazca CBA  z 19 vykonaných kontrol boli v 5 (čo je 26,3 %) prípadoch odpredané cigarety osobe mladšej ako 18 rokov, pričom sa vo všetkých 5 prípadoch jednalo o predaj mladistvému (16-17 rokov);

-	v PJ obchodného reťazca Makos z 2 vykonaných kontrol boli v 1 (čo je 50 %) prípade odpredané cigarety osobe mladšej ako 18 rokov, pričom jednalo o predaj maloletému (11-15 rokov);

-	v PJ obchodného reťazca Moja Samoška zo 4 vykonaných kontrol boli v 2 prípadoch (čo je 50 %) odpredané cigarety osobe mladšej ako 18 rokov, pričom v 1 prípade sa jednalo o predaj maloletému (11-15 rokov) a v 1 prípade o predaj mladistvému (16-17 rokov);

-	v PJ obchodného reťazca Koruna zo 7 vykonaných kontrol boli v 3 prípadoch (čo je 42,9 %) odpredané cigarety osobe mladšej ako 18 rokov, pričom v 1 prípade sa jednalo o predaj maloletému (11-15 rokov) a v 2 prípadoch o predaj mladistvému (16-17 rokov);

-	v stánkoch PNS a stánkových predajoch TABAK z 297 vykonaných kontrol boli osobe mladšej ako 18 rokov odpredané cigarety v 129 prípadoch (čo je 43,4 %), z toho v 44 prípadoch maloletému (11-15 rokov) a v 85 prípadoch mladistvému (16-17 rokov), v 32 prípadoch nebol vydaný doklad o kúpe;

-	na čerpacích staniciach z 57 vykonaných kontrol boli osobe mladšej ako 18 rokov odpredané cigarety v 29 prípadoch (čo je 50,8 %), z toho v 16 prípadoch maloletému (11-15 rokov) a v 13 prípadoch mladistvému (16-17 rokov), doklad o kúpe bol vydaný v každom prípade;

-	v malých predajniach potravín z vykonaných 79 kontrol boli v 35 prípadoch (čo je 44,3 %) osobe mladšej ako 18 rokov odpredané cigarety, z toho v 14 prípadoch maloletému (11-15 rokov) a v 21 prípadoch mladistvému (16-17 rokov), v 6 prípadoch nebol vydaný doklad o kúpe;

-	v prevádzkach verejného stravovania (kaviarne, pohostinstvá, bufety) z vykonaných 68 kontrol boli osobe mladšej ako 18 rokov odpredané cigarety v 33 prípadoch (čo je 48,5 %), z toho v 11 prípadoch maloletému (11-15 rokov) a v 22 prípadoch mladistvému (16-17 rokov), v 14 prípadoch nebol vydaný doklad o kúpe. 

Prehľad vykonaných kontrol podľa jednotlivých regionálnych inšpektorátov SOI obsahuje nasledujúca tabuľka:

Inšpektoráty SOI	Počet kontrol maloletí 11 - 15 
a 16 - 17	Počet prípadov predaja TV maloletí 
11 -15 a 16 - 17	% zistených porušení 	
				
	Spolu	počet kontrol maloletí 
11 - 15	počet kontrol maloletí
 16 - 17	Spolu	počet prípadov predaja TV maloletému 11 - 15	počet prípadov predaja TV maloletému 
16 - 17		
BRATISLAVA	44	10	34	22	3	19	50,00	
TRNAVA	105	87	18	38	29	9	36,19	
TRENČÍN	81	30	51	31	3	28	38,27	
NITRA	62	12	50	39	3	36	62,90	
ŽILINA	99	69	30	25	15	10	25,25	
BANSKÁ BYSTRICA	110	32	78	62	11	51	56,36	
PREŠOV	100	78	22	46	29	17	46,00	
KOŠICE	69	54	15	17	7	10	24,64	
S P O L U 	670	372	298	280	100	180	41,79	

Prehľad zistených nedostatkov v členení podľa jednotlivých predávajúcich je uvedený v nasledujúcej tabuľke:

Prevádzkové jednotky	Počet kontrol maloletí 
11 – 15  a 16 - 17	Počet prípadov predaja TV maloletí 11 - 15  a 16 - 17	
			
	Spolu	počet kontrol maloletí 
11 - 15	počet kontrol maloletí 16 - 17	Spolu	v %	počet prípadov predaja TV maloletému 11 - 15	v %	počet prípadov predaja TV maloletému 
16 - 17	v %	
OBCH. REŤAZCE	 	 	 	 	 	 	 	 	 	
LIDL	19	12	7	5	26,32	1	20,00	4	80,00	
Kaufland	14	9	5	2	14,29	1	50,00	1	50,00	
Billa	25	14	11	8	32,00	3	37,50	5	62,50	
Carefour	2	0	2	2	100,00	0	0,00	2	100,00	
Tesco	21	12	9	8	38,10	2	25,00	6	75,00	
Coop	42	25	17	13	30,95	3	23,08	10	76,92	
Hypernova	6	3	3	0	0,00	0	0,00	0	0,00	
Bala	3	3	0	1	33,33	1	100,00	0	0,00	
CBA	19	10	9	5	26,32	0	0,00	5	100,00	
Makos	2	2	0	1	50,00	1	100,00	0	0,00	
Moja Samoška	4	2	2	2	50,00	1	50,00	1	50,00	
CKD Market	1	0	1	1	100,00	0	0,00	1	100,00	
Milk - Agro	1	1	0	0	0,00	0	0,00	0	0,00	
Fresh	1	1	0	1	100,00	1	100,00	0	0,00	
Koruna	7	4	3	3	42,86	1	33,33	2	66,67	
Reťazce spolu	167	98	69	52	31,14	15	28,85	37	71,15	
MALÉ PJ	 	 	 	 	 	 	 	 	 	
Stánky (PNS, Tabak)	297	161	136	129	43,43	44	34,11	85	65,89	
Čerpacie stanice	57	38	19	29	50,88	16	55,17	13	44,83	
Malé predajne potravín	79	37	42	35	44,30	14	40,00	21	60,00	
Prevádzky verejného stravovania	68	38	30	33	48,53	11	33,33	22	66,67	
Zmiešaný tovar	1	0	1	1	100,00	0	0,00	1	100,00	
Diskont (alko+tabak)	1	0	1	1	100,00	0	0,00	1	100,00	
Malé PJ spolu	503	274	229	228	45,33	85	37,28	143	62,72	
Reťazce + malé PJ spolu	670	372	298	280	41,79	100	35,71	180	64,29	

Opatrenia

Vo všetkých kontrolovaných PJ boli spísané inšpekčné záznamy a v prípade zistených nedostatkov boli prijaté opatrenia a uložené záväzné pokyny na ich odstránenie.

V 248 prípadoch bolo zo strany jednotlivých inšpektorátov SOI začaté správne konanie o uložení postihu riaditeľom inšpektorátu SOI. 

Do času spracovania informácie bolo zo strany jednotlivých inšpektorátov SOI  podnikateľským subjektom uložených 150 pokút v celkovej výške 190.500,- €. Z uvedeného počtu nadobudlo právoplatnosť  20 rozhodnutí. 

Ostatné prípady sú v štádiu riešenia.

Z Á V E R

Kontrola aj v tomto roku ukázala, že dodržiavanie zákazu predaja tabakových výrobkov osobám mladším ako 18 rokov je naďalej na nedostatočnej úrovni.
Percento prípadov predaja tabakového výrobku osobe mladšej ako 18 rokov  je v tomto roku 41,8 %. Napriek tomu, že oproti rokom 2008 (64 %) a 2009 (55 %), je nižšie, stále platí, že  maloletý vo veku 11-15 rokov alebo mladistvý vo veku 16-17 rokov sa relatívne bez problémov dostane k tabakovým výrobkom.